એટલે જ તો હિન્દુત્વને વરેલા ભાજપે હિન્દુત્વ ઉપરાંત સબ કા સાથ અને સબ કા વિકાસની વાતો કરવી પડે છે, બહોળા-પહોળા મધ્યમવર્ગની એષણાઓને લાડ લડાવવા પડે છે, કરણી સેના જેવું નાનકડું જૂથ પણ જો પદ્માવત ફ્લ્મિનો વિરોધ કરે તો તેને ગંભીરતાથી સાંભળવું પડે છે, મહારાષ્ટ્રમાં ભીમા-કોરેગાંવમાં સવર્ણ-દલિત સામસામે આવી જાય ત્યારે બેય પક્ષને રાજી રાખવા મથવું પડે છે, કઠુઆ જેવી ઘટના વખતે ખુલ્લેઆમ હિન્દુ જૂથની તરફેણ કરવાથી બચવું પડે છે.